Srednjoškolsko igralište

Srednjoškolsko igralište, kolokvijalno zvano Srednjika, je sportski centar u Osijeku. Nalazi se u Istarskoj ulici br. 1d. Njegovih pet sportskih terena glavno su okupljalište osječkih rekreativaca. Rekreativci se okupljaju i na dva terena Sokolskog doma, na igralištu na Kopiki, na novosagrađenim terenima uz dvoranu Jug te na terenima uz osnovne i srednje škole. Popularna su igrališta Moša (Osnovna škola OŠ Vladimira Becića (nekad OŠ "Moša Pijade"), Braćika (OŠ Franje Krežme (nekad OŠ "Braća Ribar") te Iktus. Na Srednjiki postoji i skejt-park, na kome vježbaju bajkeri i skejteri. Najpopularniji sportovi među osječkim rekreativcima su nogomet, košarka i odbojka (uključujući i odbojku na pijesku), a sporadično se sreću hokej na betonu, badminton i autohtoni picigin. Timski sportovi prednjače, ali postoje i individualni rekreativci, naročito biciklisti i trkači, koji koriste biciklističke staze, pojas uz Dravu i spomenute terene. Izvori Osječki dom, VI, 726, 12 - Osijek, 30-31. VII. - 1. VIII. 2005.